|  |
| --- |
| **Budapest Főváros VII. kerület Erzsébetváros Önkormányzata**  **Tóth Csaba Klímavédelmi és Fenntarthatósági Kabinet vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 6 - ai rendkívüli**

**ülésére**

|  |  |
| --- | --- |
| **Tárgy:** | Javaslat a Klauzál téri Vásárcsarnok esővízgyűjtő tartály beruházás kivitelezésére vonatkozó szerződés módosítására |

**Készítette:**

Tóth Csaba

Klímavédelmi és Fenntarthatósági Kabinet vezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Tisztelt Pénzügyi és Kerületfejlesztési Bizottság az előterjesztés 1. számú mellékletét képező 1077/2023. (XII.05.) határozatával engedélyezte Budapest Főváros VII. Kerület Erzsébetváros Önkormányzata és az „M és M” Építőipari Szolgáltató Kft. között kivitelezési szerződés megkötését a „Klauzál téri Vásárcsarnok esővízgyűjtő tartály beruházás kivitelezése” tárgyában nettó 27 102 950,- Ft + 7 317 797,- Ft ÁFA összegben, továbbá a vállalkozói díj 3%-ának megfelelő összegű tartalékkeretet is biztosított a rendeltetésszerű és biztonságos használathoz szükséges munkák elvégzésére és az időközben felmerülő megrendelői igények kielégítésére, melynek összege 813 088,- Ft + 219 534,- Ft ÁFA.

A kivitelezés 2024. januárjában megkezdődött, majd a Klauzál téri Vásárcsarnok esővízgyűjtő tartály beruházásával kapcsolatban új műszaki igények merültek fel, ezért szükségessé vált az előterjesztés 2. számú mellékletét képező, 2023. december 14-én megkötött kivitelezési szerződés módosítása.

A műszaki tartalom kiegészítése (előterjesztés 3. számú melléklete) és a kivitelezési szerződés módosítása az alábbiak szerint szükséges:

* a vízvételi lehetőség átkerül Klauzál tér 11. alatti Társasház falsíkjáról a járda utca felőli szélére,
* elektromos almérő kerül kialakításra a szivattyúk energiaigényét biztosító elektromos vezetéken,
* nagyobb teljesítményű szivattyú kerül beépítésre a gyorsabb vízvételi lehetőség érdekében,
* 56 m³-es tartály került elhelyezésre, mert a meglévő műszaki berendezések előre nem látható elhelyezkedése miatt ekkora tartály fért el az udvaron,

A tervezőnek a változások szükségességéről szóló nyilatkozata az előterjesztés 4. számú mellékletét képezi, az eredeti műszaki dokumentáció az 5. számú melléklet.

Továbbá javaslom a szerződés előzményében feltüntetni, hogy a beruházás a LIFE20 CCA/HU/001774 pályázat keretében valósul meg.

Mivel a szerződéskötést a Pénzügyi és Kerületfejlesztési Bizottság engedélyezte az Önkormányzat Közbeszerzési és Beszerzési Szabályzata által biztosított hatáskörében az eredeti műszaki tartalom alapján, a Bizottság döntése szükséges a kivitelezési szerződés és annak melléklete módosításának vonatkozásában is.

A vállalkozói díj és a kivitelezési határidő (2024. február 29.) változatlan marad, a tartalékkeret pedig elegendő fedezetet biztosít a módosított műszaki megoldások kivitelezéséhez.

A fentiekre tekintettel kérem, hogy a Tisztelt Bizottság az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (II. 06.) határozata a Klauzál téri Vásárcsarnok esővízgyűjtő tartály beruházás kivitelezése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. engedélyezi az „M és M” Építőipari Szolgáltató Kft. (székhelye: 2085 Pilisvörösvár, Zöldfa utca 1.; cégjegyzékszám: 13 09 065512, adószám: 10765250-2-13; képviseli: Müller Zsolt ügyvezető) és Budapest Főváros VII. Kerület Erzsébetváros Önkormányzata között 2023. december 14-én létrejött kivitelezési szerződés módosítását az alábbi tartalommal
2. a beruházás a LIFE20 CCA/HU/001774 pályázat keretében valósul meg.
3. a kivitelezési szerződés mellékletét képező műszaki dokumentáció módosul

ba) vízvételi hely áthelyezésre kerül a fal síkjáról a járdaszegély mellé,

bb) elektromos almérő kerül kialakításra,

bc) nagyobb teljesítményű szivattyú kerül beépítésre,

bd) az esővízgyűjtó tartály bruttó térfogata 56 m³.

1. felkéri a polgármestert a kivitelezési szerződés 1. pont szerinti módosításának aláírására.

**Felelős:** Niedermüller Péter polgármester

**Határidő:** 1. pont tekintetében azonnal, 2. pont tekintetében 2024. február 10.

Budapest, 2024. január 29.

Tóth Csaba

Klímavédelmi és Fenntarthatósági Kabinet vezetője

Előterjesztés mellékletei:

1. sz. melléklet - Pénzügyi és Kerületfejlesztési Bizottság 1077/2023. (XII.05.) határozata
2. sz. melléklet - Kivitelezési szerződés
3. sz. melléklet - Műszaki dokumentáció kiegészítés
4. sz. melléklet - Tervező nyilatkozata a változásokról
5. sz. melléklet - Eredeti műszaki dokumentáció