|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 6 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Budapest, VII. kerület Csányi utca 4. szám (HRSZ: 34110) alatti 100% önkormányzati tulajdonú épület felújítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula, az EVIN Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest, VII. kerület Csányi utca 4. szám alatti épület felújítására vonatkozó munkák kivitelezését biztosító vállalkozási szerződés megkötése érdekében a Pénzügyi és Kerületfejlesztési Bizottság 463/2023. (VI.20.) sz. *(1. sz. melléklet)* jóváhagyó határozata alapján közbeszerzési eljárást folytatott le.

Az Önkormányzat közbeszerzési szabályzata I. fejezet 1.4 pontja szerint: „A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2023.09.21. napján - EKR001592902023 azonosítószám alatt – a Kbt. 112. § (2) bekezdésének b) pontja szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* **Ajánlatok benyújtásának határideje**: 2023.10.06. 11:00 óra

**Az ajánlatok bontása:** 2023.10.06. 13:00 óra

* **Az eljárásban az ajánlattételi határidőig 6 darab ajánlat érkezett**:

1. **Ajánlattevő neve: Weiser Károly egyéni vállalkozó**
2. **Ajánlattevő neve: Csízió-Stúdió Építési Kft.**
3. **Ajánlattevő neve: Prím Építő Építőipari Kft.**
4. **Ajánlattevő neve: Médi-Ép Bau Kft.**
5. **Ajánlattevő neve: ADGA-ÉPKER Korlátolt Felelősségű Társaság**
6. **Ajánlattevő neve: Belvárosi Építő és Szolgáltató Korlátolt felelősségű társaság**

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. számú melléklet*) részletesen bemutatják.

* Ajánlatkérő hiánypótlási felhívást/felvilágosítás kérést küldött ki 2023.10.12. napján, melynek teljesítési határideje 2023.10.19. 10:00 óra volt.
* A megjelölt határidőig csak a Prím Építő Építőipari Kft., az ADGA-ÉPKER Kft. és a Médi-Ép Bau Kft. nyújtott be hiánypótlást. Weiser Károly egyéni vállalkozó, a Csízió-Stúdió Építési Kft. és a Belvárosi Építő és Szolgáltató Kft. nem nyújtott be hiánypótlást/felvilágosítást.
* **A beérkezett hiánypótlások áttekintését követően a bírálóbizottság javaslatai alapján a döntéshozó az alábbi döntéseket hozta (*3. számú melléklet*):**
* Weiser Károly egyéni vállalkozó ajánlattevő ajánlata a Kbt. 73. § (1) bek. d) és e) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is az alábbi hiányokat tartalmazza (ajánlattevő nem nyújtott be hiánypótlást).
* A Csízió-Stúdió Építési Kft. ajánlattevő ajánlata a Kbt. 73. § (1) bek. d) és e) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is az alábbi hiányokat tartalmazza (ajánlattevő nem nyújtott be hiánypótlást).
* A Belvárosi Építő és Szolgáltató Kft. ajánlattevő ajánlata a Kbt. 73. § (1) bek. d) és e) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is az alábbi hiányokat tartalmazza (ajánlattevő nem nyújtott be hiánypótlást).
* A közbeszerzési eljárásban az alábbi értékelési sorrendet állapítom meg: 1. Prím Építő Építőipari Kft. (1000 pont), 2. ADGA-ÉPKER Kft. (904,58 pont), 3. Médi-Ép Bau Kft. (804,45 pont)
* A Médi-Ép Bau Kft., az ADGA-ÉPKER Kft. és a Prím Építő Építőipari Kft. ajánlattevők ajánlata érvényes, tekintettel arra, hogy az ajánlatuk mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevők a felhívásban előírt kizáró okok hatálya alatt nem állnak, alkalmasságukat megfelelően igazolták.
* A közbeszerzési eljárás eredményes.
* Az eljárás nyertese a Prím Építő Építőipari Kft. nettó 305.268.335,- Ft. ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat a rendelkezésre álló fedezetre (nettó 350.513.253, - Ft.) tekintettel is megfelelő.
* A Prím Építő Építőipari Kft-vel a szerződés megkötéséről rendelkezem.
* A döntés alapján, az összegezést (*4. számú melléklet*) követően az EVIN Nonprofit Zrt. a nyertessel a kivitelezési szerződést (*5. számú mellékletek*) 2023. november 20-án megkötötte.

Kérem a tájékoztatás elfogadását.

Budapest, 2024. január 25.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 463/2023. (VI.20.) számú PKB-határozat

2.sz. melléklet – BBjzk. I-II\_Csányi u. 4. épület felújítása

3.sz. melléklet – Döntés az eljárás eredményéről\_Csányi u. 4. épület felújítása

4.sz. melléklet – Összegezés\_Csányi u. 4. épület felújítása

5.sz. melléklet – Kivitelezési szerződés\_ Csányi u. 4. épület felújítása