|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 6 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Budapest, VII. kerület Nefelejcs utca 12. és a Péterfy Sándor utca 43. szám alatti 100% önkormányzati tulajdonú épületek részleges felújítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest VII. kerület *Nefelejcs utca 12. és a Péterfy Sándor utca 43.* alatti 100% önkormányzati tulajdonú épületek részleges felújítására vonatkozó munkák kivitelezését biztosító vállalkozási szerződés megkötése érdekében a Pénzügyi és Kerületfejlesztési Bizottság 465/2023. (VI.20.) és 466/2023. (VI.20.) számú *(1. sz. melléklet)* jóváhagyó határozatai alapján közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”*

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2023. augusztus 7. napján - EKR001257012023 azonosítószám alatt – a Kbt. 112. § (2) bekezdésének b) pontja szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* **Ajánlatok benyújtásának határideje**: 2023.08.24. 8:00 óra

**Az ajánlatok bontása:** 2023.08.24. 10:00 óra

* **Az eljárásban az ajánlattételi határidőig 4 db ajánlat került benyújtásra**:

Az 1. részben (Nefelejcs u. 12. felújítási munkálatok):

1. Ajánlattevő neve: Contirent Építőipari és Szolgáltató Kft.
2. Ajánlattevő neve: "RADIÁN" Építőipari Tervező, Szervező, Üzemeltető Kft.

A 2. részben (Péterfy S. u. 43. felújítási munkálatok):

1. Ajánlattevő neve: Contirent Építőipari és Szolgáltató Kft.
2. Ajánlattevő neve: "RADIÁN" Építőipari Tervező, Szervező, Üzemeltető Kft.

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. számú melléklet*) részletesen bemutatják.

* Ajánlatkérő 2023.08.25-én az eljárás mindkét része vonatkozásában hiánypótlási felhívást bocsátott ki 2023. augusztus 30. 10:00 órai határidővel a Contirent Építőipari és Szolgáltató Kft. és a "RADIÁN" Építőipari Tervező, Szervező, Üzemeltető Kft. ajánlattevő vonatkozásában.

A megjelölt határidőig csak a "RADIÁN" Építőipari Tervező, Szervező, Üzemeltető Kft. nyújtott be hiánypótlást.

* A beérkezett hiánypótlások bírálatát és az ajánlatok értékelését követően a bírálóbizottság javaslatai alapján a döntéshozó az alábbi döntéseket hozta (*3. számú melléklet*):
* A Contirent Építőipari és Szolgáltató Kft. eljárás 1. részében benyújtott ajánlata a Kbt. 73.§ (1) bekezdés d) és e) pontja szerint érvénytelen, ugyanis ajánlattevő nem felel meg a szerződés teljesítéséhez szükséges alkalmassági követelményeknek, vagy nem igazolta megfelelően a követelményeknek való megfelelést, továbbá ajánlattevő egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.
* A Contirent Építőipari és Szolgáltató Kft. eljárás 2. részében benyújtott ajánlata a Kbt. 73.§ (1) bekezdés d) és e) pontja szerint érvénytelen, ugyanis ajánlattevő nem felel meg a szerződés teljesítéséhez szükséges alkalmassági követelményeknek, vagy nem igazolta megfelelően a követelményeknek való megfelelést, továbbá ajánlattevő egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.
* Az eljárásban az alábbi értékelési sorrendet állapítom meg:

**az 1. részben (Nefelejcs u. 12. felújítási munkálatok):**

1. "RADIÁN" Építőipari Tervező, Szervező, Üzemeltető Kft. (1000 pont)

**a 2. részben (Péterfy S. u. 43. felújítási munkálatok):**

1. "RADIÁN" Építőipari Tervező, Szervező, Üzemeltető Kft. (1000 pont)

* A "RADIÁN" Építőipari Tervező, Szervező, Üzemeltető Kft. ajánlattevő 1. és 2. részben benyújtott ajánlata mindenben megfelel a közbeszerzési dokumentumok és a vonatkozó jogszabályok rendelkezéseinek, valamint ajánlattevő nem áll a felhívásban előírt kizáró okok hatálya alatt, alkalmassága megfelelően igazolásra került; ajánlattevő 1. és 2. részben benyújtott ajánlatát érvényesnek nyilvánítom.
* A "RADIÁN" Építőipari Tervező, Szervező, Üzemeltető Kft. ajánlati ára (1. részben: nettó 17.706.592,- Ft, a 2.részben: nettó 15.276.487,-Ft) meghaladja a közbeszerzési eljárás fedezetéül szolgáló összegeket, amelyek az 1. rész vonatkozásában nettó 12.225.675, - Ft, a 2. rész vonatkozásában nettó 12.489.036,- Ft. A rendelkezésére álló anyagi fedezet összege nem elegendő a szerződés megkötéséhez az értékelés alapján legkedvezőbb (egyben egyetlen érvényes) ajánlatot tett ajánlattevővel.
* Fentiekre tekintettel az eljárás 1. része tekintetében nettó 5.480.917,- Ft , a 2. része tekintetében nettó 2.787.461,- Ft pótfedezetet vonok be.
* A pótfedezet rendelkezésre állására tekintettel a fedezet összege mindkét részben elegendő a szerződés megkötéséhez az értékelés alapján legkedvezőbb (egyben egyetlen érvényes) ajánlatot tett ajánlattevővel, melyre tekintettel az eljárás 1. és 2. részét eredményessé nyilvánítom.
* A fedezet rendelkezésre állására tekintettel a "RADIÁN" Építőipari Tervező, Szervező, Üzemeltető Kft. ajánlattevőt az eljárás 1. és 2. részében nyerteseként hirdetem ki és vele a szerződés megkötéséről rendelkezem.
* A döntés alapján, az összegezést (*4. számú melléklet*) követően az EVIN Nonprofit Zrt. a nyertesekkel a kivitelezési szerződéseket (*5-6. számú mellékletek*) 2023. szeptember 13-án megkötötte.

Kérem a tájékoztatás elfogadását.

Budapest, 2024. január 25.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 465/2023. (VI. 20.) és 466/2023. (VI. 20.) számú PKB-határozatok

2.sz. melléklet – BBjzk. I-II\_Nefelejcs u. 12. és Péterfy S. u. 43.

3.sz. melléklet – Döntés az eljárás eredményéről\_Nefelejcs u. 12. és Péterfy S. u. 43.

4.sz. melléklet – Összegezés\_Nefelejcs u. 12. és Péterfy S. u. 43.

5.sz. melléklet – Kivitelezési szerződés\_1.rész\_Nefelejcs u. 12. és Péterfy S. u. 43.

6.sz. melléklet – Kivitelezési szerződés\_2.rész\_Nefelejcs u. 12. és Péterfy S. u. 43.