|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 06-ai rendkívüli**

**ülésére**

|  |  |
| --- | --- |
| **Tárgy:** | Javaslat a 2024. évi Társasház Felújítási Pályázat kiírására társasházak részére |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete a 35/2023. (XII. 06.) számú önkormányzati rendeletével döntött Budapest Főváros VII. Kerület Erzsébetváros Önkormányzata 2024. évi átmeneti költségvetéséről.

A Rendelet 5. § (2) bekezdése értelmében *„Társasház felújítási pályázat kiírására 200.000 ezer Ft összegben kötelezettség vállalható.”*

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) számú önkormányzati rendeletének megfelelően előkészítésre került az egyes céloknak megfelelő pályázati kiírás és a hozzá tartozó mellékletek *(Határozati javaslat melléklete és annak* *1-8. számú mellékletei)*, melyek jelen előterjesztéshez csatolásra kerültek.

A Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának IV. Rész 3.3.8. pontjában meghatározottak alapján a pályázatokat koordináló Főépítészi és Vagyongazdálkodási Iroda elkészítette a 2024. évi társasházi pályázati kiírás tervezetét.

Fentiek alapján kérjük a Pályázati kiírás- tervezet és a határozat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2024. (II.06.) határozata a 2024. évi társasház felújítási pályázat kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletben kapott felhatalmazás alapján a *„2024. évi társasház felújítási pályázati kiírás”* pályázatot a határozati javaslat mellékletét képező Pályázati Kiírásnak és mellékleteinek megfelelően jóváhagyja.
2. Felkéri a Polgármestert, hogy gondoskodjon a *„2024. évi társasház felújítási pályázati kiírás”* című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** Bizottsági ülést követően

**Budapest, 2024. január 23.**

dr. Veninger Gyula Nándor

irodavezető

Határozati javaslat mellékletei:

2024. évi Társasház Felújítási Pályázati Kiírás

1. számú határozati javaslat melléklet: Jelentkezési adatlap
2. számú határozati javaslat melléklet: Közgyűlési határozat minta
3. számú határozati javaslat melléklet: Azonnali beszedési felhatalmazást biztosító levél
4. számú határozati javaslat melléklet: Elszámolási jegyzék
5. számú határozati javaslat melléklet: Támogatási szerződés – tervezet minta (gázkizárt, és általános

társasház felújítási munkák esetén)

1. számú határozati javaslat melléklet: Nyilatkozat a helyi önkormányzattal szemben fennálló tartozással

kapcsolatban

1. számú határozati javaslat melléklet: Meghatalmazás minta
2. számú határozati javaslat melléklet: Felújítás támogatására vonatkozóan elhelyezendő tábla minta