|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra kabinetvezető** |

Iktatószám:

Napirendi pont: ………

|  |  |
| --- | --- |
|  | **ELŐTERJESZTÉS**  **A Pénzügyi és Kerületfejlesztési Bizottság 2024. február 06-i rendkívüli ülésére** |

**Tárgy:** Javaslat beszerzési eljárást lezáró érdemi döntés meghozatalára nyomdai keretszerződés tárgyában – Erzsébetváros Önkormányzata

**Készítette:**

**Sedlák Rita**

fejlesztési koordinációs referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra kabinetvezető** |

**Tisztelt Bizottság!**

Budapest Főváros VII. kerület Erzsébetváros Önkormányzatának – a korábbi évekhez hasonlóan – időről időre szüksége van lakossági szolgáltatásokhoz kapcsolódó kisebb eszközökre és nyomdai szolgáltatásokra (pl. molinók, plakátok, szórólapok, matricák, cseppzászlók). Emellett fontos feladat időről időre a lakossághoz eljuttatható nyomtatott kiadványok formájában beszámolni az önkormányzat által elvégzett feladatokról.

A 2024. évre tervezettek megvalósulásához szükséges keret várható összege nettó 14 500 000 Ft + Áfa (bruttó 18 415 000 Ft). A 2024. évi átmeneti költségvetésben rendelkezésre álló fedezet bruttó 15 000 000 Ft, ezért a beszerzés tervezett összegét 11 800 000 Ft + Áfa (bruttó 14 986 000 Ft) összegre módosítjuk.

Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata IV. fejezet 2.4. pontja alapján:

„*2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV. 2.3.2 a)- i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A Beszerzési Szabályzat IV. fejezet 2.3.1. pontja alapján három gazdasági szereplő részére került megküldésre az ajánlattételi felhívás (2. sz. melléklet), melyek a következők:

* Regiszter Printing Kft.
* MAGIC PRINT Kft.
* E-Printprofi Kft.

Az ajánlattételi határidőig az alábbi cégek küldték meg ajánlataikat:

* MAGIC PRINT Kft.
* E-Printprofi Kft.

A Regiszter Printing Kft.-től a megadott határidőig nem érkezett be ajánlat.

Az érvényes ajánlatok közül a legelőnyösebb ajánlatot a MAGIC PRINT Kft. nyújtotta be (5. sz. melléklet).

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó keretszerződés megkötését nettó 11 800 000 Ft + Áfa, mindösszesen bruttó 14 986 000 Ft összegben a MAGIC PRINT Kft.-vel (székhelye: 2131 Göd, Budai Nagy Antal utca 13.; adószáma: 32307162-2-13) engedélyezni szíveskedjen.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága .…/2024. (II. 06.) határozata a nyomdai keretszerződés megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (továbbiakban: PKB) úgy dönt, hogy engedélyezi a MAGIC PRINT Kft. és Budapest Főváros VII. kerület Erzsébetváros Önkormányzata közötti nyomdai keretszerződés megkötését 11 800 000 Ft + Áfa, mindösszesen bruttó 14 986 000 Ft összegben.

**Felelős:** Niedermüller Péter polgármester

**Határidő:** 2024. február 29.

Budapest, 2024. január 25.

**Nagy Nóra**

**kabinetvezető**

**Mellékletek:**

* 1. számú melléklet – Ajánlattételi felhívás engedélyezése
* 2. számú melléklet – Ajánlattételi felhívás
* 3. számú melléklet – MAGIC PRINT Kft. ajánlata
* 4. számú melléklet – E-Printprofi Kft. ajánlata
* 5. számú melléklet – Bírálati jegyzőkönyv