|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. február 6 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Budapest, VII. kerület Kis Diófa utca 8. (HRSZ.: 34130) és Kis Diófa utca 12. (HRSZ.: 34132) szám alatti 100% önkormányzati tulajdonú épületek homlokzatainak felújítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest VII. kerület *Kis Diófa utca 8. és a Kis Diófa utca 12.* alatti 100% önkormányzati tulajdonú épületek homlokzatainak felújítására vonatkozó munkák kivitelezését biztosító vállalkozási szerződés megkötése érdekében a Pénzügyi és Kerületfejlesztési Bizottság 546/2023. (VII.11.) számú *(1. sz. melléklet)* jóváhagyó határozata alapján közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”*

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2023. augusztus 4. napján - EKR001117602023 azonosítószám alatt – a Kbt. 112. § (2) bekezdésének b) pontja szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* **Ajánlatok benyújtásának határideje**: 2023.08.21. 10:00 óra

**Az ajánlatok bontása:** 2023.08.21. 12:00 óra

* **Az eljárásban az ajánlattételi határidőig 8 db ajánlat került benyújtásra**:

Az 1. részben (Önkormányzati épület felújítása Kis Diófa utca 8.):

1. Ajánlattevő neve: PRÍMFEST Építőipari Szolgáltató és Kereskedelmi Kft.
2. 2. Ajánlattevő neve: Contirent Építőipari és Szolgáltató Kft.
3. 3. Ajánlattevő neve: "RADIÁN" Építőipari Tervező, Szervező, Üzemeltető Kft.
4. 4. Ajánlattevő neve: TÉR Generál Kft.

A 2. részben (Önkormányzati épület felújítása Kis Diófa utca 12.):

1. Ajánlattevő neve: PRÍMFEST Építőipari Szolgáltató és Kereskedelmi Kft.
2. Ajánlattevő neve: Contirent Építőipari és Szolgáltató Kft.
3. Ajánlattevő neve: "RADIÁN" Építőipari Tervező, Szervező, Üzemeltető Kft.
4. Ajánlattevő neve: TÉR Generál Kft.

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. számú melléklet*) részletesen bemutatják.

* Ajánlatkérő hiánypótlási felhívásokat bocsátott ki mindegyik ajánlattevő vonatkozásában.

I. Hiánypótlási felhívás kiküldése: 2023.08.21.

Teljesítési határidő: 2023.08.24. 15:00 óra

Érintett ajánlattevők:

* PRÍMFEST Építőipari Szolgáltató és Kereskedelmi Kft., mind az 1., mind a 2. rész vonatkozásában
* Contirent Építőipari és Szolgáltató Kft. mind az 1., mind a 2. rész vonatkozásában
* "RADIÁN" Építőipari Tervező, Szervező, Üzemeltető Kft., mind az 1., mind a 2. rész vonatkozásában
* TÉR Generál Kft.v mind az 1., mind a 2. rész vonatkozásában

II. hiánypótlási felhívás kiküldése: 2023.08.24.

Teljesítési határidő: 2023.08.28. 15:00 óra.

Érintett ajánlattevők:

* PRÍMFEST Építőipari Szolgáltató és Kereskedelmi Kft., mind az 1., mind a 2. rész vonatkozásában
* "RADIÁN" Építőipari Tervező, Szervező, Üzemeltető Kft., mind az 1., mind a 2. rész vonatkozásában

III. hiánypótlási felhívás (felvilágosítás kérés) kiküldése: 2023.08.29

Teljesítési határidő: 2023.09.01 10:00

Érintett ajánlattevő: PRÍMFEST Építőipari Szolgáltató és Kereskedelmi Kft., mind az 1., mind a 2. rész vonatkozásában

* A beérkezett hiánypótlások bírálatát és az ajánlatok értékelését követően a bírálóbizottság javaslatai alapján a döntéshozó az alábbi döntéseket hozta (*3. számú melléklet*):
* A PRÍMFEST Építőipari Szolgáltató és Kereskedelmi Kft. ajánlattevő ajánlata mind az 1., mind a 2. részben a Kbt. 73. § (1) bek. e) pont alapján érvénytelen.
* A TÉR Generál Kft. ajánlattevő ajánlata mind az 1., mind a 2. részben a Kbt. 73. § (1) bek. e) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is az alábbi hiányokat tartalmazza (ajánlattevő nem nyújtott be hiánypótlást).
* A Contirent Építőipari és Szolgáltató Kft. ajánlattevő ajánlata mind az 1., mind a 2. részben a Kbt. 73. § (1) bek. e) pont alapján érvénytelen, tekintettel arra, hogy az ajánlat hiánypótlási felhívás kibocsátását követően is az alábbi hiányokat tartalmazza (ajánlattevő nem nyújtott be hiánypótlást).
* A "RADIÁN" Építőipari Tervező, Szervező, Üzemeltető Kft. ajánlattevő 1. részben benyújtott ajánlata érvényes, tekintettel arra, hogy az ajánlat mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevő a felhívásban előírt kizáró okok hatálya alatt nem áll, alkalmasságát megfelelően igazolta.
* A "RADIÁN" Építőipari Tervező, Szervező, Üzemeltető Kft. ajánlattevő 2. részben benyújtott ajánlata érvényes, tekintettel arra, hogy az ajánlat mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevő a felhívásban előírt kizáró okok hatálya alatt nem áll, alkalmasságát megfelelően igazolta.
* Az eljárás 1. részének nyertes a "RADIÁN" Építőipari Tervező, Szervező, Üzemeltető Kft. nettó 50.557.700, - Ft. ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat a rendelkezésre álló fedezetre (nettó 52.730.000, - Ft.) is megfelelő.
* Az eljárás 2. részének nyertes a "RADIÁN" Építőipari Tervező, Szervező, Üzemeltető Kft. nettó 74.625.381, - Ft. ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat a rendelkezésre álló fedezetre (nettó 76.110.000, - Ft.) is megfelelő.
* Az eljárás mindkét részben eredményes.
* A döntés alapján, az összegzést (*4. számú melléklet*) követően az EVIN Nonprofit Zrt. a nyertesekkel a kivitelezési szerződéseket (*5-6. számú mellékletek*) 2023. szeptember 25-én megkötötte.

Kérem a tájékoztatás elfogadását.

Budapest, 2024. január 25.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 546/2023. (VII. 11.) számú PKB-határozat

2.sz. melléklet – BBjzk. I-II-III-IV\_ Kis Diófa u. 8. és 12.

3.sz. melléklet – Döntés az eljárás eredményéről\_ Kis Diófa u. 8. és 12.

4.sz. melléklet – Összegzés\_Kis Diófa u. 8. és 12.

5.sz. melléklet – Kivitelezési szerződés\_1.rész\_Kis Diófa u. 8.

6.sz. melléklet – Kivitelezési szerződés\_2.rész\_Kis Diófa u. 12.